قیس فریدی

قیس فریدیسرائیکی، پنجابی اور اردو کے معروف شاعر ہیں۔

نام 
قلمی نام قیس فریدی جبکہ اصل نام مرید حُسین اور والد کا نام حاجی قطب الدین ہے۔

ولادت 
قیس فریدی کی پیدائش دسمبر 1950ء خانپور(پنجاب)، پاکستان کے نواحی قصبے کھائی خیر شاہ  میں ہوئیَ۔

تعلیم 
قیس ؔ فریدی کی ابتدائی تعلیم کا سلسلہ گاؤں کی مسجد سے شروع ہوا۔ مولوی عبد الحق نے قیس ؔ فریدی کو قرآن مجید کی تعلیم دی۔پھر والد صاحب سوائے آہنہ لے آئے اور مقامی پرائمریاسکول میں داخل کروادیا ‘‘۔
پرائمری کا امتحان پاس کرنے کے بعد گورنمنٹ مڈلاسکول ( موجودہ ہائیاسکول ) ججہ عباسیاں میں داخلہ لیا۔ 71۔1970ء میں میٹرک کا امتحان بطور پرائیویٹ اُمیدوار پاس کیا۔ اس کے بعد دورانِ ملازمت فاضل اُردو کا امتحان پاس کیا۔

عملی زندگی 
میٹرک کے بعد 1972ء میں محکمہ تعلیم میں بطور پرائمریاسکول ٹیچر عملی زندگی کا آغاز کیا۔ 1989ء میں ان کا تبادلہ گور نمنٹ پرائمریاسکول خان پور میں ہوا اور بعد ازاں اسی ادارے سے 1992ء میں ملازمت سے سبکدوش ہوگئے۔

تصانیف و تالیف 
 صفتاں حضور دیاں (نعتیہ شاعری)
 نمرو (سرائیکی شاعری)
 توں سورج میں سورج مکھی (سرائیکی شاعری)
 آمشام (سرائیکی شاعری)
 دیوانِ فرید
 ارداس
 پرکھرا (سرائیکی شاعری)
 چترانگ
 وَوڑ

نمونہ اُردو شاعری 
 ہم یوں تمہارے پاؤں پہ اے جانِ جاں گرے
 جیسے کسی غریب کا خستہ مکاں گرے
 مانا کہ اے ہوا تُو نہیں گن سکی مگر
 دیکھا تو ہوگا پات کہاں سے کہاں گرے
 پہلے ہی زخم زخم ہے دھرتی کا انگ انگ
 پھر کیا ضرور ہے کہ یہاں آسماں گرے
 یُوں صحنِ تیرگی میں پڑی چاند کی کرن
 جیسے خموش جھیل میں سنگِ گراں گرے
 ہم قیسؔ، اپنی بھوک مٹانے کے واسطے
 صیّاد کا تھا جال جہاں پر وہاں گرے

نمونہ سرائیکی شاعری 
 نندراں کیا آون ہر پاسوں
 چوریں دا دڑکا ہے بچڑا

وفات 
ان کی وفات 3 اگست 2018ء میں قصبہ مئو مبارک میں ہوئی۔

حوالہ جات 

1950ء کی پیدائشیں
اردو شعرا
سرائیکی زبان کے شعرا
2018ء کی وفیات